**ՀԻՄՆԱՎՈՐՈՒՄ  
«ԱԲՈՎՅԱՆ ՀԱՄԱՅՆՔԻ «ԵՐԵԽԱՆԵՐԻ ԱՋԱԿՑՈՒԹՅԱՆ ԿԵՆՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՄԱՍԻՆ»** **ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Նախագծի ընդունման անհրաժեշտությունը.**

«Աբովյան համայնքի «Երեխաների աջակցության կենտրոն» համայնքային ոչ առևտրային կազմակերպության կանոնադրությունը նոր խմբագրությամբ հաստատելու մասին» Աբովյան համայնքի ավագանու քննարկմանը ներկայացվող որոշման նախագիծը մշակվել է՝ հաշվի առնելով այն հանգամանքը, որ մինչ խոշորացումը հաստատությունը ծառայություն էր մատուցում միայն Աբովյան քաղաքի շահառուներին, իսկ խոշորացումից հետո զգալիորեն աճել է հաստատության կողմից մատուցվող համապատասխան ծառայությունների մասշտաբն ու աշխարհագրական ընտրանքը։ Մասնագիտական աշխատանքների ընթացքում հաստատության տնօրենն անհրաժեշտաբար ավելի երկար ժամանակահատված է անցկացնում համայնքի բնակավայրերում, իրականացնում մասնագիտական գործառույթներ, որի հետևանքով զգալիորեն տուժում են հաստատության վարչատնտեսական աշխատանքները։

**2. Կարգավորման նպատակը և ակնկալվող արդյունքը.**

Նախագծի նպատակն է՝ տարանջատել կազմակերպության տնօրենի վարչական և մասնագիտական գործառույթները, մասնավորապես մասնագիտական աշխատանքների անմիջական կազմակերպումն ու համակարգումը վերապահելով մասնագիտական թիմի ղեկավարին։

Վերոնշյալ փոփոխությամբ ակնկալվում է ապահովել կազմակերպության վարչատնտեսական և մասնագիտական գործառույթների տարանջատումն ու արդյունավետ իրականացման շարունակական ընթացքի ապահովումը։

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Աբովյանի համայնքապետարանի աշխատակազմի կողմից:

**4. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Նախագծի ընդունման դեպքում առաջանում է անհրաժեշտություն համապատասխան լրացում կատարել նաև Աբովյան համայնքի «Երեխաների աջակցության կենտրոն» համայնքային ոչ առևտրային կազմակերպության հաստիքացուցակում, որն ավագանու քննարկմանը կներկայացվի իր ժամանակին։

**5. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունման կապակցությամբ համայնքի բյուջեում նախատեսվում է ծախսերի փոփոխություն՝ կանոնադրության գրանցման համար։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**